
DISSERTATIO  MEDICA 


.  INAUGURALIS 


DE 


PHTHISI  PULMONALI. 


Auctore  Andre  a  Kinnis. 


Si  aliquis  sit  morbus,  qui,  propter  frequentiam 
finemque  ejus  fere  semper  let halem,  prae  aliis 
summum  medici  studium  sibi  vindicat,  talis  pro¬ 
cul  dubio  est  iste,  de  quo,  in  paginis  sequenti¬ 
bus,  sum  disserturus.  Tam  saepe  enim  occurrit, 
ut,  Europae  incolarum  partem  circiter  quartam 
immatura  tollit  morte  ;  atque  eventus  ejus  adeo 
est  infaustus,  ut  medicum,  quo  minus  sanatio¬ 
nem  suscipiat,  saepe  prohibet. 

Res  est  alia  lugubris,  propter  quam  ad  Phthisin 
Pulmonalem  operam  dare  magis  convenit,  quod 
tam  longe  abest  quin  cursui  ejus  obstetur,  ut 
indies  magis  pervadere  latiusque  saevire  videtur 
morbus.  Aucta  frequentia  haec,  causis  diversis, 
nempe,  opificiorum  augmento,  vestitui  tenui  mu¬ 
lieribus  nunc  solito,  me  autem  judice,  imprimis 
huic  rei,  tribuenda  est,  nimirum,  quod  frequen- 
tissima  morbi  forma  ex  labe  haereditaria  pen¬ 
dens,  prosapiam,  quam  semel  affecerat,  nunquam 
relinquit  immunem  ;  dum  causae,  quae  primum 
excitarunt  morbum,  adhuc  effectus  suos  edere 
perstant. 


DEFINITIO. 

Corporis  emaciatio  et  debilitas,  cum  tussi, 
febre  hectica,  et  plerumque  expectoratione  pu¬ 
rulenta. 

“  I.  Phthisis  (incipiens)  sine  expectoratione 
puris. 

“  II.  Phthisis  (confirmata)  cum  expectora¬ 
tione  puris.’’ 

Quia,  in  summum,  Ordinem  Nosologicum 
Doctoris  CuLLENi,  ulli  alii  adhuc  vulgato  prae¬ 
stare,  mihi  persuasum  habeo,  Phthiseos  defini¬ 
tionem  ab  illo  editam,  quamvis  minime  vitiis 
carentem,  hic  tradidi. 

Phthisin  pro  genere  instituisse,  eandemque  sub 
classe  Cachexiarum  locasse,  quam  pro  sequela 
Haemoptyseos  habuisse,  ut  Doctori  Culleno 
placuit,  procul  dubio  satius  foret.  Dolorem  in 
quadam  thoracis  parte,  haud  minus  frequentem 
quam  ullum  aliud  signum,  definitio  complecti 
oportet. 


SYMPTOMATA. 

Signa  prima,  quae  Phthisin  aggredientem 
denotant,  plerumque  sunt  et  corporis  et  animi 
languor,  exercitii  fastidium,  atque  tussicula  quae, 
si  aegro  quodammodo  sit  perspecta,  frigori  sae¬ 
pius  tribuitur.  His  brevi  accedunt  calor  post 
cibum  auctus,  algor  subinde  occurrens,  pulsus 
celer,  rubor  vultus,  cutis  sicca,  atque  palmarum 
et  plantarum  calor,  praesertim  noctu  accedens. 
iEger  simul,  respiratione  difficillima,  imprimis 

inter  scalas  ascendendum,  vel  exercitationem 
vehementem  sumendum,  et  sensu  angustiae  vel 
gravitatis  in  quadam  thoracis  parte,  afficitur. 

Ad  haec  signa  cito  accedunt  pectoris  lateris¬ 
que  dolores,  vel  sensus  anxietatis  generalis  in 
thorace,  nonnunquam  fixus,  alias,  aliquo  conatu 
facto,  tantum  adoriens  j  difficilis  in  latus  decu¬ 
bitus  j  et  aeger  paulatim  macrior  evadit.  Haec 
conditio  haud  brevi  tempore  saepe  perstat,  dum 
afficitur  aegrotans  frigore  facilius  solito,  quod 
tussim  auget,  et  nonnihil  catarrhi  inducit.  His 
tamen  signis  gravioribus  levatis,  reliqua  ab  aegro 
ejusque  amicis  ex  frigore  solo  pendere  existiman¬ 
tur,  ideoque  nullam  terroris  causam  iis  praebent. 
Rebus  ita  se  habentibus,  tussis  molestibr  fit, 
eandemque  comitatur  expectoratio,  quae  mane 
versus  liberior  et  copiosior  evadit.  Materia 
ejecta  magis  viscida  et  opaca  paulatim  fit,  colo¬ 
rem  subviridem  et  aspectum  purulentem  induit, 
atque  saepe  sanguine  miscetur.  In  exemplis 
quibusdam,  mistura  haecce  adeo  est  copiosa  ut 
Haemoptysin  constituat,  aliquo  sanguinis  floridi 
et  spumosi  per  tussim  ejecto.  Pulsus  frequens 
et  debilis,  vultus  floridus,  et  sudores  copiosi,  fe^ 

brem  hecticam  formatam  satis  superque  demum 
docent. 

Haec  febris  plus  minusve  est  remittens,  sed 
nunquam  penitus  intermittens.  Pulsus  ad  cen¬ 
tum  et  quadraginta  horae  minuto,  raro,  etiam 
inter  remissionem,  infra  centum,  micat.  Hic 
plerumque  est  debilis,  sed  aliquando  durus,  exi¬ 
lis  et  chordae  similis,  atque  in  talibus  exemplis 
remissiones  saepissime  sunt  minus  notabiles.  In 
febre  hectica  bene  confirmata,  duae  sunt  exacer¬ 
bationes  indies,  quarum  prima  circiter  meridiem 
adoritur,  remissione  leni  circa  quintam  horam 
pomeridianam  succedente,  cui,  tamen,  vesper¬ 
tina  cito  accedit  exacerbatio,  quae  longe  gra¬ 
vior  est.  Circa  horam  secundam  matutinam  fit 
remissio,  quae,  mane  progrediente,  manifestior 
evadit,  atque  stadio  morbi  provecto  in  sudorem 
profusum  desinit.  Inter  exacerbationes,  levis¬ 
simas  aeris  vices  optime  sentit  aeger,  atque  in¬ 
terdum  de  frigore,  quamvis  revera  praeter  soli¬ 
tum  calidus,  conqueritur.  Cito  post  signa  su- 
pradicta,  rubra  fit  urina,  sedimentumque  lateri¬ 
tium  copiose  demittit.  Lingua  raro  tanta  pel¬ 
licula,  ac  in  plerisque  aliis  affectibus  febrilibus, 
obducitur  ;  margines  ejus  saepissime  sunt  flori- 

dae,  atque  papillae  tumidae  et  prominentes.  Os 
plerumque  humidum  est,  sitisque  haud  magna. 
Vultus  saepenumero  pallescit ;  at  in  exacerba¬ 
tionibus  rubor  floridus  ac  circumscriptus  gena 
in  utraque  apparet. 

Morbo  progrediente,  fauces  inflammationis 
speciem  induunt,  finemque  versus  aphthis  tegun¬ 
tur.  Vasis  rubris  spoliata,  albida  fit  oculi  ad- 
nata.  Nunc  vexat  aegrum  diarrhoea,  nunc  ma¬ 
gis  magisque  ingravescunt  sudores  colliquativi ; 
ingentemque  debilitatem  inducunt. 

In  ultimo  morbi  stadio  prominentes  fiunt 
malae  ;  cavi  et  languidi  evadunt  oculi ;  deci¬ 
dunt  pili ;  lividi  multumque  curvati  videntur 
ungues  ;  et  denique  pedes  atque  malleoli  tumo¬ 
ribus  oedematosis  afficiuntur. 

Adsunt,  sub  finem  morbi,  plus  minusve  rau¬ 
cedinis,  et  haud  raro  ingens  devorandi  difficul¬ 
tas.  Paucos  dies  ante  mortem,  aeger  ex  debili¬ 
tate,  ut  videtur,  expectorare  saepe  nequit,  ac  re¬ 
vera  aliquando  suffocatione  tollitur.  Aliis  in 
exemplis  nonnihil  delirii  adest ;  dotes  autem 
animi  saepissime  integrae,  sensusque  manent 
acuti,  aegro  periculum  quo  versatur  probe  sen¬ 
tiente. 

Foeminae,  morbo  jam  provecto,  amenorrhoea 
saepius  complectuntur,  quam  pro  malo  unico 
haud  raro  imperitus  habeat  medicus ;  res  quo¬ 
que  est  notissima,  graviditatem  valere  identi¬ 
dem  Phthiseos  cursui  obstare. 

Talis  reperietur  morbi  cursus  solitus,  signa 
tamen  aliis  in  exemplis  maxime  sunt  diversa. 
Interdum  enim  exitum  ad  lethalem  pergit,  dolore 
sine  ullo  in  thorace  etiam  post  inspirationem  ple¬ 
nam  sentito.  “  Vidi  tamen  mortiferam  ubi  pul¬ 
mones  inventi  sunt  penitus  corrupti,  et  tamen  per 
totam  aegrotationem  nullus  fuerat  pectoris  dolor, 
neque  ulla  difficultas  in  utrumlibet  latus  cu¬ 
bandi*.”  Dyspnoea  et  dolor  post  suppuratio¬ 
nem  factam  aliquando  fiunt  leviores,  quod,  spei 
dulcissimae  ab  aegro  saepe  fotae,  vel  brevi  ante 
mortem,  originem  praebeat.  Marcor  corporis, 
quis  saepe  metum  primum  excitare  solet,  adeoque 
est  generalis  ut  morbo  nomen  praebuerit,  ali¬ 
quando  tamen  deest,  adepsque  circumdans  quae¬ 
dam  viscera  illorum  qui  phthisici  obierunt,  de¬ 
tectus  fuit  f.  Quosdam  Phthisi  Pulmonali  fuisse 


*  Heberden,  Commentar,  p.  317* 
t  Lieutaud,  Hist.  Anatom.  Med.  Obs.  466. 

interemptos,  et  nunquam  tussi  laborasse,  Mor¬ 
gagni  affirmat:  Est  enim  aliquando  (inquit) 
in  pulmonibus  materia  peccans  nec  pauca,  et 
quae  expelli  possit ;  sed,  nulla  est  tussis,  propter 
hebetem  ac  deficientem  sensum  in  tunica  intima 
bronchiorum 

Tempus  per  quod  morbus  perstat,  in  diversis 
exemplis  multum  variat ;  his  autem  in  insulis, 
post  menses  octo  vel  decem  saepissime  finitur. 
In  nonnullis  tamen  exemplis  pro  tempore  inter¬ 
mittit,  posteaque  redit ;  atque  per  intermissio¬ 
nem  affectus  alius  interdum  pro  eo  sese  osten¬ 
dit. 


CAUS.E. 

Angli,  gentes  inter  omnes,  Phthisi  Pulmo¬ 
nali  maxime  sunt  obnoxii ;  quorum  pars  circi¬ 
ter  quarta,  huic  occumbere  malo,  rite  existima¬ 
tur.  Hoc  magna  ex  parte  aeris  temperiei  vicis¬ 
situdinibus,  quibus  perpetuo  subjiciuntur  Bri- 


*  Morgagni,  Epist.  Anatom.  Med.  Ip.  obs.  53. 

tanni,  tribuendum  esse,  haud  ambigue  apparet ; 
quia  in  regionibus  semper  aut  calidissimis  aut 
frigidissimis,  morbus  de  quo  agitur,  quoad  for¬ 
mam  ejus  veram,  parum  est  notus,  atque  post 
pneumoniam,  rubeolam,  haemoptysin,  multosque 
alios  morbos,  saepius  adoritur.  Phthiseos  forma 
frequentissima  maximeque  lethalis,  hacce  in  re¬ 
gione,  in  illis  Scrofula  imbutis,  observatur.  Dia- 
thesis  strumosa,  plurimis  aliquando  etiam  omni¬ 
bus  signorum  sequentium,  cognosci  potest.  Cute 
nimirum  pulchra,  tenui,  laevi,  per  quam  vasa 
sanguinem  vehentia  conspici  possunt ;  genis  flo¬ 
ridis  ;  pilis  albidis  mollibusque ;  oculis  coeruleis 
cum  pupillis  dilatatis ;  naso  et  labro  superiore 
tumidis  ;  capite  ampliore  solito  ;  thorace  arcto  ; 
musculis  flaccidis  ;  atque  digitis  longis  tenui- 
busque,  quorum  junctura  ultima  est  larga.  Cri¬ 
nes,  oculi,  .cutisque  nigra,  aliquando  cum  aliis 
scrofulae  signis  conjunguntur:  cutis  autem  sem¬ 
per  tenuis  pellucidaque ;  p^milla  larga;  atque 
fibra  musculosa  existit  laxa.  Plurimis  in  exem¬ 
plis,  morbus  de  quo  agitur,  ex  constitutione  pe¬ 
culiari,  quae  efficit,  ut  substantiae  morbidae.  Tu¬ 
bercula  vulgo  dictae,  deponantur,  originem  du¬ 
cere  videtur.  Hccc  constitutio  phthisica,  in  illis 

B  / 

vultu  pulchro  praeditis,  crine  albo  vel  subrubro, 
collo  longo,  thorace  arcto,  humeris  altis,  ciliis¬ 
que  longis  ac  nigris,  plerumque  observatur  ;  at 
cutis  interdum  caesior  est  crinisque  fere  niger. 
Talem  existere  constitutionem  ab  strumosa  di¬ 
versam,  probabile  videtur,  quia  in  America  Sep¬ 
tentrionali  Phthisis  haud  raro  conspicitur,  dum 
Scrofula  vix  aut  ne  vix  quidem  grassatur.  In¬ 
ter  causas  hanc  constitutionis  peculiaritatem  in¬ 
ducentes,  nullae  sunt  magis  solitae  quam  quce 
vires  exhauriunt,  generisque  nervosi  vigorem 
minuunt.  Alia  diathesis  phthisicae  causa  haud 
insolita,  reperitur  defectus  nutrimenti  idonei 
vestitusque  calidi.  Secundum  Narrationes  Sta- 
tisticas  Equitis  Sinclair*,  hicce  morbus,  locis 
in  sterilibus  ubi  incolae  sunt  male  nutriti  et  ves¬ 
titi,  maxime  saevit.  In  multis  Scotiae  partibus, 
in  quibus  Phthisis  nunc  frequenter  occurrit,  se¬ 
nes  affirmant,  eandem  fuisse  ignotam,  priusquam 
Scoticus  vestitus  calidus,  pro  panno  Anglico,  laevi, 
tenui  et  frigido,  atque  laneus  pro  gossipio,  fuit 
mutatus.  Omnes  artifices,  qui,  vitae  ratione. 


*  Vide  Statistical  ReportS;,  vol.  iv.  p.  481. 

aera  vitiatum  inhalare  coguntur,  ut  pistores, 
lapicidae,  laterumquc  structores.  Phthisi  Pulmo¬ 
nali  maxime  sunt  obnoxii  Proclivitas  ad 
eandem,  per  arsenicum  causa  febrem  intermit¬ 
tentem  sanandi  adhibitum,  genita  fuisse  dicitur. 
Plerisque  auctoribus  affirmantibus,  inter  annos 
octodecim  et  triginta  quinque  nati,  ad  Phthisin 
Pulmonalem  maximam  habent  propensionem  ; 
huic  autem  exceptiones  existunt  plurimae.  Phthi¬ 
sin  esse  contagiosam,  plerisque  in  regionibus,  a 
vulgo  existimatur;  in  quam  sententiam  inie¬ 
runt  medici  haud  parvi  nominis.  In  parte  Eu¬ 
ropae  australi,  adire  Phthisicum  periculosum  esse 
habetur;  atque  in  Hispania  et  Lusitania,  vestes 
et  supellectilia  Phthisi  interemptorum  uruntur. 
Hac  sententia  impulsus  Morgagni  cadavera 
Phthisicorum  secare  nolebat :  “  Illa  fugi  (cada¬ 
vera)  de  industria  adolescens  et  fugio  vel  senex, 
tunc  ut  mihi,  nunc  ut  studiosae  quae  mei  cir¬ 
cumstant  juventuti  prospiciam,  cautius  fortasse 
quam  opus  sit  at  tutius  f Contagium  quo- 


*  WiLLAN,  On  the  Diseases  of  London^  p.  301. 
+  Epist.  Anatom.  Med*  22,-3. 

que  inter  Phthiseos  causas  Mortonus  recen¬ 
set 

Nostra  in  Britannia,  medicis  de  hac  re  una 
tantum  placuit  opinio,  Phthisis  nipiirum,  nun¬ 
quam  per  contagium  propagatur.  Argumenta 
ad  indolem  contagiosam  Phthiseos  compro¬ 
bandam  allata,  minime  sunt  certa.  Totas  fa¬ 
milias  singulatim  huic  morbo  occumbere,  nullus 
dubitat :  sed  labes  haereditaria,  veritatis  hujusce 
lugubris  rationem  satis  pollentem,  praebet.  Nos 
autem  interdum  reperire  maritum,  labem  ex 
uxore  accepturum,  vel  uxorem  ex  marito,  vel 
amicum  propter  attentionem  nimiam,  proclivi¬ 
tate  haereditaria  nulla  existente,  aliquando  alla¬ 
tum  fuit:  in  talibus  tamen  exemplis  origo  morbi 
ad  animum  solicitum,  vigilias  perpetuas,  frigus, 
incuriamque  valetudinis,  sine ,  contagio  agente, 
haud  inepte  referri  potest. 

Inter  causas  Phthiseos  excitantes  s^pissime  re¬ 
censentur  Pneumonia  ad  suppurationem  pergens, 
Catarrhus,  Asthma,  Rubeola,  Scarlatina,  atque, 
secundum  alios,  Haemoptysis,  quae  tamen,  me 
judice,  Phthiseos  symptoma  saepius  quam  causa 


*  De  Causis  Phthiseos,  lib.  ii.  cap.  1.  p.  28. 

reperietun  Exempla  nonnulla  Mortonus  me¬ 
morat,  in  quibus  lactatus  nimis  longus,  Phthisin 
induxit  *. 

PoRTAL  quaedam  exempla  protulit,  in  quibus 
erysipelas  faciei,  cum  tussi,  dyspnoea,  dolore  in 
thorace  alternavit,  et  in  Phthisin  desiit.  Hepa¬ 
tis  morbi  haud  infrequenter  cum  Phthisi  con¬ 
junguntur  ;  hepate  ad  diaphragma  adhaerente, 
et  suppuratione  in  eo  incepta,  pulmones  affi¬ 
ciente,  adeo  ut  materies  expectorata  aliquid 
bilis  commixti  contineat.  Tria  a  Doctore  Cul- 
LENO  prodita  sunt  Phthiseos  exempla,  ex  ma- 
terie  calculosa  in  pulmonibus  formata,  genitae ; 
quorum  obiit  unus,  et  alii  ope  diaetae  lacteae,  ir¬ 
ritatione  evitata,  evaserunt. 


DIAGNOSIS. 


Phthiseos  stadium  incipiens  Catarrhum  ali¬ 
quando  multum  refert,  ideoque  accurate  dig¬ 
noscere  hos  inter  morbos  saepe  difficillimum  est. 
Phthisis  tamen  confirmata,  quam  expectora- 


*  Vide  Morton,  De  Tabe  Nutricum,  cap.  6*. 

tiones  purulentae,  debilitas,  emaciatio  summa, 
et  signa  febris  hecticae  comitantur,  a  Catarrho 
pariter  ac  omni  alio  morbo,  satis  facile  dignos¬ 
catur. 

Tussis  quae  Phthisi  incipienti  adest,  fere  sem- 
per  sicca  est,  per  intervalla  revertens,  remissio¬ 
nesque  subit  frequenter,  nec  in  initio  multum 
aegro  adfert  molestiae.  Dum  in  Catarrho,  tussis 
est  conquassans,  aliquid  fere  semper  excreatur, 
et  plerumque  adest  coryza.  In  plerisque  quo¬ 
que  exemplis,  subito  accedit  cum  pyrexiae  sig¬ 
nis,  quod  non  in  Phthisi  observatur.  Si  tussis, 
ut  videbatur,  catarrhalis  longius  justo  duraverit, 
cum  sputorum  excreatione,  hiorum  investiganda 
est  natura ;  utrum,  scilicet,  ex  muco  solum,  an 
ex  muco  et  pure  commixtis,  constant.  Si  .mu¬ 
cosa  tantum,  Catarrhus,  si  purulenta  reperiantur. 
Phthisis  adest.  Consilio  inter  mucum  et  pus  dis¬ 
tinguendi,  experimenta  diversa  fuerunt  insti¬ 
tuta  :  exitus  illorum  a  Doctore  Carolo  Dar- 
wiN  peractorum,  hic  proferam.  Si  sputa  in 
acido  sulphurico,  et  in  lixivio  caustico,  pari 
quantitate  solvantur ;  et  si,  aqua  pura  addita, 
aliquid  in  utroque  cadat,  pus  est ;  si  vero  nihil 
cadit,  mucus  solum  in  sputis  est.  Pus,  quam 

mucus,  in  acido  minus  est  solubile,  et  aliquando 
in  alcali  quod  tunc,  ne  in  aqua  diffundatur, 
prohibet.  *  Sublimatum  corrosivum,  mucum  fa¬ 
cile,  sed  nunquam  pus,  coagulat.  Mucus  ex 
solutione  acidi,  per  aquam  separatus,  aut  suspen¬ 
ditur  aut  supernatat,  dum  pus  imum  petit. 


PROGNOSIS. 


Phthiseos  prognosis  plerumque  est  infaustis¬ 
sima  ;  sed,  ad  hanc  instituendam,  attentio,  mor¬ 
bi  progressui,  et  symptomatum  gravitati,  adhi¬ 
bita,  multum  adjuvabit.  Primo  in  stadio,  viri¬ 
bus  aegri  integris,  respiratione  libera,  tussi  leni, 
pulsusque  frequentia  et  calore  corporis  non  prae¬ 
ter  solitum  auctis ;  sanationem,  idoneis  remediis 
adhibitis,  expectare  licet.  Si  autem  corpus  mar¬ 
core  fuerit  affectum;  si  vires  multum  prostratae  ; 
si  sudatio  profusa  cum  diarrhoea  accesserint; 
eventus  procul  dubio  erit  lethalis.  In  Phthisi, 
quam  aliquis  morbus  acutus,  ut  pneumonia,  prae¬ 
greditur,  symptomata  multo  celerius  quam  in 
Phthisi  strumosa  pergunt ;  sed,  spei  majori  sa- 

nationis  indulgere  possumus.  Ex  tempestati¬ 
bus,  autumnus  et  ver  Phthisicis  infaustissima 
sunt;  quod  vicissitudinibus  majoribus  in  his  tem¬ 
poribus  occurrentibus  est  tribuendum.  Mania 
superveniens  progressui  morbi  obstat;  sed  hoc  le¬ 
vamen  pro  tempore  saepissime  tantum  perstat*  : 

% 

uterus  gravidus  aeque  ac  Mania,  Phthisi  progre¬ 
dienti  haud  raro  occurrit,  sed  post  partum,  symp¬ 
tomata  graviora  accedunt,  quae  cito  sequitur 
mors. 


SECTIO  CADAVERUM. 

Thorace  aperto,  pulmones  ad  pleuram  costa¬ 
lem,  septum  transversum,  et  pericardium,  vel 
partim,  vel  ex  toto,  adhaerentes,  deteguntur. 
Substantia  pulmonum  secta,  nodos  vel  indura- 
tiones  plurimas  circumscriptas,  quae  Tubercula 
dicuntur,  observamus.  Haec  sunt  firma,  albida, 
per  substantiam  pulmonum  sparsa,  atque  potius, 
ut  videtur,  depositiones  in  tela  cellulosa  mor- 


*  Vide  Mead  on  Madness,  p.  44.;  Medical  Works,  vol.  iii. 

bidse,  quam  glandulae  absorbentes  auctae.  Primo 
sunt  minimae,  sed  paulatim  usque  ad  molem  pisi 
hortensis  augescunt ;  tum  suppuratio  in  centro 
plerumque  incipit,  et  parvi  abscessus  forman¬ 
tur,  qui,  per  unum  vel  plura  foramina,  in  bron¬ 
chia  vicina  aperiunt,  in  abscessus  majores,  qui 
Vomicae  saepissime  nuncupantur,  subinde  coi¬ 
turi.  Pus  quod  continent,  plerumque  est  spis¬ 
sius,  exitu  inflammationis  solitp,  coagulum  ma¬ 
gis  referens.  Partes  tuberculis  vicinae  praeter 
naturam  densae  et  solidae  fiunt,  quod  ex  lympha 
coagulabili  per  inflammationem  genita,  fortasse 
pendet;  haec  densatio,  in  partibus  pulmonum  ubi 
nulla  existunt  tubercula,  interdum  observatur. 
Glandulae  bronchiales  multum  ampliatae,  et  in 
substantiam  caseo  similem  conversae,  saepe  re- 
periuntur.  Concretiones  osseae,  in  ramulis  bron¬ 
chiorum,  ex  mole  aciculae  ad  fabae  variantes, 
aliquando  inveniuntur ;  analysi  harum  facta, 
praecipue  ex  phosphate  calcis  constare  detectae 
sunt. 

Quum  morbus  ex  Haemoptysi  vel  Pneumonia 
originem  habuit,  abscessus  simplices,  sine  ullis 
tuberculorum  vestigiis,  in  lucem  veniunt.  In¬ 
terdum,  etsi  raro,  post  signa  Phthiseos  confirma^- 

tae  solita,  quae  in  mortem  desiit,  pulmones  vix 
aliquid  structurae  vitiatae  exhibuisse,  observatum 
fuit ;  tota  materie  ejecta,  ut  videtur,  per  secre¬ 
tionem  morbidam  membranae  bronchia  obte¬ 
gentis,  praebita.  In  opusculo  de  Phthisi  Pul¬ 
monali  nuper  edito,  Doctor  Duncan  senior,  de 
hac  morbi  forma,  sub  titulo  Phthiseos  Catar- 
rhalis,  disserit. 

Illis  in  exemplis,  quibus  fuit  raucedo  insignis, 
densatio  membranae  glottidem  obducentis,  cum 
signis  inflammationis  haud  parvae,  plerumque 
adest ;  ulceratio  quoque  laryngis  solitissima  est, 
quam  plus  minusve  ossificationis  semper  comi¬ 
tatur. 


RATIO  MEDENDI. 


Quia,  in  stadio  Phthiseos  tantum  incipiente, 
remedia  nostra,  verisimile,  valebunt,  ad  primam 
morbi  accessionem,  animum  applicare  debemus, 
et  ne  in  conditionem  desperatam  tendat,  pro¬ 
hibere  conandum  est. 

Regimen  prophylacticum,  constitutione  vel 

temperamento  aegri,  prorsus  nitendum  est.  Na¬ 
ti  strumosorum  vestes  calidas  semper  induere 
debent ;  victus  oportet  esse  nutriens  et  concoctu 
facilis,  non  autem  stimulans ;  exercitatio  regu¬ 
laris  viribusque  accommodata,  nunquam  ad  fa¬ 
tigationem  continuata ;  et  ad  dejectiones  alvi¬ 
nas  attentio  summa  tribuenda  est,  ut  aliquid 
mutationis  ex  statu  sano,  statim  detegi  et  cor¬ 
rigi  possit.  Re  aegri  sinente,  ruris  saluber  aer, 
atniosphserae  impurae  urbis  anteponendus  est ;  et 
si  locum  seligendi  sit  facultas,  littus  per  menses 
aestivos  praestat.  Balneum  saepe  usurpandum 
est,  et  tepidum  frigido  antecedit.  Ubi  Haemop¬ 
tysis  in  robustis,  quique  igitur  Phthisi  obnoxii 
habeantur,  accedit,  regimen  aliud  instituendum 
est.  Diaeta  nempe  ex  lacte  et  vegetabilibus 
constare  debet,  et  omnia,  quae  sanguinis  impe¬ 
tum  adaugeant,  sedulo  evitanda. 

Quia  exempla,  pro  rata  parte,  sunt  pauca,  in 
quibus  regimen  prophylacticum  regendi,  facul¬ 
tas  est  medico,  quaedam  ex  remediis  praecipuis, 
post  morbum  revera  inceptum,  usurpandis,  jam 
recensebo. 

Emetica  in  Phthisi  Pulmonali  multum  lau¬ 
dantur,  praecipue  a  Docto  re  Re  id,  qui,  prae  om- 

nibus  aliis,  his  fidit  remediis  ;  monetque  ut, 
tantum  pulveris  Ipecacuanhae  quantum  vomi¬ 
tum  semel  vel  bis  excitaverit,  dose  mane  et 
vespere  repetita,  pro  viribus  aegri  vehemen¬ 
tiaque  symptomatum,  exhibeamus  Emeti- 
cis  hoc  modo  usurpatis,  non  solum  ventri¬ 
culum  deplendo,  a  pituita  viscida,  materieque 
biliosa  cautum  esse,  sibi  persuasum  habet ;  sed 
pulmonibus  inter  vomendum  compressis,  mu¬ 
cum  et  materiem  purulentam  in  pulmonibus 
effundi,  tussim  sic  levari,  et  doloribus  aegri  mul¬ 
tum  succurri.  Expectoratione  parca  et  difficili, 
cum  sensu  ponderis  in  thorace,  emetica  lenia 
multo  cum  commodo  exhibeantur ;  sed  ob  pro¬ 
clivitatem  ad  tonum  ventriculi  laedendum,  me¬ 
dici  perpauci  haec  praecipient,  quoties  Doctor 
Re  ID  monet.  In  illis  Phthiseos  exemplis  Hae¬ 
moptysi  praegressis  vel  comitatis,  vel  cum  mor¬ 
bus  mulieres  uterum  gerentes  invasit,  actio  vo¬ 
mendi  semper  nocet.  Praeter  effectus  emeticis 
a  Doctore  Reid  tributos,  haud  parum  virium 
suarum  ex  sudatione  magna  quam  excitant,  ve¬ 
risimile,  pendet. 


*  Reid’s  Essay  on  Phthisis  Pulmonalis,  p.  I74. 

Nullum  remedium  in  Phthisi  sananda,  tan¬ 
tum  laudis  ac  Digitalis  Purpurea  peperit.  In 
exemplis  Phthiseos,  a  Doctoribus  Drake  et 
Fowler  primum  exhibita  fuit,  quorum  utrique, 
ut  sumatur,  strenue  contendunt.  Priore  testante, 
‘‘  Several  patients,  in  its  confirmed  state,  have 
been  cured  by  this  remedy ;  almost  ali  have  been 
relieved ;  life  has  been  protracted  by  it ;  and 
when  death  has  taken  place,  while  the  system 
was  under  its  influence,  it  has  been  free  from 
pain  or  struggle  Exhibuit  guttas  quindecim 
tincturae  saturatae  bis  indies,  dose  ad  40  vel  50 
paulatim  aucta.  Cum  actio  plena  facta  fuerat, 
pulsus  ad  50  vel  etiam  40  minuto  horae  descen¬ 
debat,  et  materia  evidenter  sanior  erat,  ^gro- 
tantium  uni  pulsus  per  hebdomadam  amplius- 
que,  post  medicamentum  omissum,  tardus  per¬ 
stabat,  alterique  ad  112  ascendebat ;  sed  in  utro¬ 
que  faustus  erat  eventus.  De  purulenta  niate- 
riae  expectoratae  indole,  in  utroque  exemplo 
probe  constabat.  Digitalem  agere,  absorptio¬ 
nem  puris  promovendo,  priusquam  satis  tempo¬ 
ris  praeteriit  ad  hoc  foetidum  reddendum,  pari- 


*  Med.  and  Physic.  Journal,  vol.  iii.  p.  418. 

ter  ac  vires  secretionis  minuendo,  sibi  persua¬ 
sum  habet*. 

Doctor  Fowler  quoque,  virtutes  hujusce  me¬ 
dicamenti  summis  laudibus  effert.  Praeparatio 
quam  exhibuit,  decoctum  fuit,  cujus  unciam  di¬ 
midiam  bis  terve,  et  in  nonnullis  exemplis,  qua- ' 
ter  per  viginti  quatuor  horas  praecepit. 

Doctore  Mossman  testante,  si  Phthisis  in  sta¬ 
dia  quatuor  dividatur,  digitalem  tria  priora  pro¬ 
cul  dubio  sanaturam,  et  signa  molesta  posterioris 
leviora  reddituram  f . 

Sed  Macgennis  prae  aliis  vires  digitalis  lau¬ 
dat.  Hanc  septuaginta  duobus  Phthisicis  qui, 
ex  nautis  classis  Angliae,  ab  eo  visi  fuerunt,  ex¬ 
hibuit.  Horum  viginti  quatuor  Phthiseos  inci¬ 
pientis  fuerunt  exempla,  atque  ex  aegris  hac  la¬ 
borantibus,  quindecim  sanati  novemque  levati 
fuerunt:  exempla  quadraginta  fuerunt  purulenta, 
et  ex  hac  affectis,  viginti  quinque  salutem  recu¬ 
peraverunt  ;  tredecim  levamen  experti  fuerunt ; 
uni  medicamentum,  ut  videretur,  non  profuit, 


*  Dr  Drake,  Beddoes’  Coiitrib.  p.  473. 
t  Med.  and  Phy  sic.  Journal,  vol.  iv.  p.  309* 

novemque  tantum  hoc  utentes  perierunt,  nempe 
pars  omnium  octava,  qui  morbo  correpti  erant. 
Doses  copiosas,  aliquando  centum  guttas  ter  in- 
dies  exhibuit ;  etsi  alii  non  plura  quam  guttas 
quadraginta  tolerare  potuerunt :  ad  quadraginta 
ictus  semel  descendit  pulsus ;  et  hoc  non  affecto, 
nullum  fuit  solatii.  Levamen,  non  absorptioni 
puris,  sed  actioni  morbidae  deletas,  esse  tribuen¬ 
dum,  pro  certo  habet.  Ut  aegri  medicamento 
utentes  sedulo  a  frigore  caveant,  illo  judice, 
prorsus  opus  est  *. 

Laudes  huic  medicamini  fere  immodicae  a 
Doctore  Beddoes  tributae,  in  desuetudinem  idem 
potius  tulerunt,  ejusque  famam  multum  attrive¬ 
runt.  Verba  ejus  sunt :  ‘‘  I  daily  see  many  pa- 
tients  in  pulmonary  consumption  advancing  to- 
wards  recovery  with  so  firm  a  pace,  that  I  hope 
consumption  will  henceforward  as  regularly  be 
cured  by  the  foxglove,  as  ague  by  the  Peruvian 
bark.  Could  we  obtain  a  single  auxiliary  for 
foxglove,  such  as  we  have  in  many  instances  for 
the  bark,  I  should  expect  that  not  one  case  in 


*  Med  and  Physic.  Journal,  1801,  p.  201. 

five  would  terminate  as  ninety-nine  in  an  hun- 
dred  have  hitherto  terminated 

Finem  faustum,  me  judice,  morbo  ineunte 
tantum  licet  expectare  ;  eodem  enim  provecto, 
structura  organica  mutationem  adeo  insignem 
subit,  ut  sanationem  ex  actione  ullius  medica¬ 
menti  vix  aut  ne  vix  quidem  recipiat.  Ad  ef¬ 
fectus  digitalis  plenos  in  systema  obtinendum, 
dosis  primum  porrecta  paulatim  augenda  est ; 
hoc  autem  augmentum  caute  est  instituendum, 
ob  rem  anomalam  quod  actio  remedii  diu  non 
percipitur ;  sed  si  dosis  nimia  fuerit,  vel  subito 
et  intervallis  nimis  brevibus  repetita,  effectus 
sunt  subiti,  et  pergere  perstant.  Primo  decem 
tincturae  guttae  ter  indies  exhibeantur,  et  haec 
dosis  altera  gutta  singulis  indies  addita,  augen¬ 
da  est.  Quandocunque  autem  pulsus  frequen¬ 
tia  vel  vis  imminuitur,  dosis  non  amplius  augen¬ 
da  est,  vel  si  haec  imminutio  insignis  vel  celer 
sit,  medicamen  est  omittendum,  et  non,  nisi  post 
intervallum  idoneum,  caute  repetendum. 

Cum  Digitalis  per  se  pulsus  frequentiam  non 
minuit,  ut  simul  cum  ea.  Opium,  Scillam  Mari- 


*  Beddoes  on  Pulmonary  Consumption. 

timam,  Cicutam,  vel  Hyosciamum  exhibeamus, 
Doctor  Beddoes  praecipit ;  et  se  vidisse  Phthi¬ 
sicos  quosdam.  Digitale  sola  parum  proficiente, 
hoc  modo  sanatos  memorat. 

Inter  Digitalem  usurpandum,  nausea,  visus 
hebetudo,  vertigo  et  ad  animi  deliquium  procli¬ 
vitas,  aliquando  vel  comitantur  vel  sequuntur. 
His  signis,  stimulantia,  vinum  calidum,  aqua 
cum  aromaticis,  vel  opii  doses  parvae,  et  emplas¬ 
trum  vesicatorium  ad  regionem  ventriculi  ad-  , 
motum,  optime  occurrunt.  In  uno  exemplo 
quo  caput  et  ventriculus  dose  parva  cito  turbata 
erant,  pauxillum  succi  lemonis  statim  profuisse, 
nauseam  et  vertiginem  submovendo,  et  ut  plus 
tincturae  facile  et  tuto  aeger  sumeret  efficiendo, 
Doctor  Drake  perhibet. 

De  modo  quo  Digitalis  in  Phthisi  agit,  senten¬ 
tiae  diversae  prolatae  fuerunt ;  aliis  ei  vim  minu¬ 
endi  secretionem,  et  actionem  absorbentium  exci¬ 
tandi  tribuentibus  •,  aliis  iterum^  eandem  tantum 
prodesse  quatenus  ei  sit  vis  minuendi  actionem 
cordis  et  arteriarum,  opinantibus.  Scriptor  recens 
nihilominus,  operationem  ejus  salutiferam  sem- 
per  esse  tonicam,  nunquam  sedantem,  et  pulsus 

imminutionem,  nisi  cum  ex  irritatione  sublata 
pendeat,  semper  esse  malam,  probare  conatur 
Multi  medici  praeclari  sanguinis  missionem 
in  Phthisi  valde  laudant,  et  hanc  saepe  repeti 
suadent.  Morbo  ineunte,  cum  tussis  est  sicca, 
dura,  et  frequens,  cum  dolore,  molestia,  et  spas¬ 
mis  in  partibus  thoracis  diversis ;  pulsus  durus, 
celer,  et  plenus ;  respiratio  brevis,  difficilis,  do- 
lorifica,  sanguis  procul  dubio  tuto  et  commode 
mitti,  et  pro  vehementia  symptomatum  ite¬ 
rum  detrahi  potest.  Morbo  autem  provecto, 
cum  febris  hectica  cum  remissionibus  et  sudori¬ 
bus  matutinis  confirmatur,  missiones  sanguinis 
parvae  saepe  repetitae,  aegri  debilitatem  sine  causa 
augent^  finemque  morbi  lethalem  magnopere  fes¬ 
tinant.  Phthisi  occurrente  in  illis  temperamen¬ 
to  evidenter  strumoso  praeditis,  sanguis  minime 
est  detrahendus.  Cum  multum  doloris  fixi  in 
aliqua  thoracis  parte  adest,  simul  cum  insigni 
languore,  vel  ullis  aliis  signis  quae  missionem  ge¬ 
neralem  minus  postulant,  detractio  localis,  vel 
ope  hirudinum,  vel  cucurbitulae  cum  ferro,  pro 
illa  sufficiat. 


* 


Sanders  on  Pulmonary  Consumption,  &e*  p.  126. 


DE  PHTHISI  PULMONALI. 


27 

Cum  sanguinis  missio  utilis  habeatur,  effectus 
ejus  per  cathartica  salina  usurpata  augeri  posse, 
quibusdam  persuasum  est.  Si  in  decursu  morbi 
alvus  sit  astricta,  hccc  ope  laxantium  lenium 
solvenda  est ;  sed  dejectiones  nimis  frequentes, 
vix  aliquid  nisi  quod  vires  atterunt  aegri,  effi¬ 
ciunt. 

Ubi  tantum  sanguinis  quantum  vires  aegri  si¬ 
nant,  fuerit  detractum,  et  cum  dolor  thoracis 
vel  laterum  tussi  adest  auctus,  epispastica  parti 
admota,  et  quamprimum  cutis  sanata  sit  repetita, 
multum  proderunt.  Fonticuli  vel  setacea,  quae 
eodem  modo  ac  epispastica  operantur,  parti  af¬ 
fectae  quam  proxime  applicata,  levamen  insigne 
praebere  saepe  reperta  sunt. 

Migratio  aegrorum  ex  coelis  frigidis  ad  calidos 
diu  perstitit,  et  commodum  haud  parvum  saepe 
praebuit.  Hac  tamen  medendi  ratione,  morbo 
provecto  plerumque  tantum  instituta,  parum 
boni  ScEpe  ex  ea  oriri,  nil  mirum  est.  Cum 
aeger,  ineunte  morbo,  et  ante  signa  febris  hec- 
ticae  sese  ostenderunt,  peregre  profectus  est, 
eventus  faustus  tantum  expectari  debet.  Tunc 
coelum  mite  tuberculorum  inflammationi  morae 
sit,  perspirationem  sustinendo  et  fluidorum  im- 

petum  cutem  versus  promovendo ;  sed  in  stadio 
Phthiseos  provecto,  calor  atmosphaerse  auctus,  ut 
morbus  citius  lethaliter  cessat,  tantum  efficiet. 
Coelum  calidum  quoque,  illis  constitutione  stru¬ 
mosa  praeditis  tantum  prodesse,  aegris  non  tali 
habitu  gaudentibus  parum  ab  illo  affectis,  patet. 
Ad  insulam  Madeiram  nuper  plerumque  confugi- 
tum  est ;  sed  Doctor  Gordon,  qiii  aliquamdiu  ibi 
morabatur,  ne  Phthisici  eo  migrent,  dissuadet  * ; 
et  Doctor  Gourlay,  Phthisin  inter  mala  quibus 
incolae  maxime  sunt  obnoxii  recenset  f .  Diver¬ 
soria  alienis  propria  quoque  sunt  maxime  in¬ 
commoda  ;  aeger  enim  domicilium  idoneum, 
nisi  in  domum  mercatoris  ibi  degentis  sit  aditus, 
nonnunquam  haud  obtinere  potest.  Phthisi  in 
u^Egypto  ignota,  ut  aegri  ibi  commorarentur, 
praeciperem  ;  pestis  subinde  erumpens  quo  mi¬ 
nus  hoc  fieret  minime  prohibet,  nam  attentione 
idonea  adhibita  nihil  periculi  ab  hac  metuen¬ 
dum. 


*  Reid’s  Essay  on  Phthisis  Pulmonalis,  p.  264. 

t  Observations  on  the  Natural  History,  Climate,  and 
Diseases  of  Madeira. 

Si  aliquam  ob  causam  aeger  in  regionem  na¬ 
tura  calidam  non  transvehi  potest,  multum  com¬ 
modi  ex  temperie  arte  formata  oriri  possit.  Hoc 
consilio,  aegrum  in  conclavi  ad  gradum  thermo- 
metri  Fahrenheitiani  sexagesimum  calefacto,  et 
foribus  atque  fenestris  duplicibus  instructo,  sem- 
per  habitare  oportet.  Ad  hoc  efficiendum,  hy¬ 
pocaustum  diplomaticum  Andersoni  omnibus 
aliis  anteponendum  est,  quippe  quod  et  calori  et 
ventilationi  inserviat. 

Quantum  valeat  exercitatio  regularis,  non  so¬ 
lum  ad  salutem  servandam,  verum  etiam  ad  vi¬ 
res  fractas  aegri  recuperandas,  non  possumus  ni¬ 
mium  praedicare ;  de  equitatione  autem,  navi¬ 
gatione,  atque  jactatione  pensili,  solis  disserere 
sufficiat. 

Sydenham  primam  tanti  pependit,  ut,  eo  ju¬ 
dice,  neque  Mercurius  in  Lue  Venerea  neque 
Cortex  Peruvianus  in  Intermittentibus  effica- 
ciores  extent,  quam  in  Phthisi  curanda  Equita¬ 
tio  ;  modo  aeger  curet,  ut  linteamina  lecti  probe 
fuerint  arefacta,  atque  etiam  ut  satis  longa  iti¬ 
nera  emetiatur  *.  In  stadio  Phthiseos  incipi- 


*  Sydenham,  Epist.  ad  Doctorem  Cole,  an.  1705,  ed.  S. 

ente,  priusquam  aliquid  inflammationis  insigne 
tubercula  corripit,  equitatio  probe  et  diu  exer¬ 
cita  morbum  morari  multum  confert.  Sed  ex¬ 
acerbationibus  hecticis  bene  notatis,  et  aegro  ali¬ 
quo  modo  exhausto,  non  potest  fieri,  quin  agi¬ 
tatio  ex  equitando  dolentissima  sit,  et  sympto¬ 
mata  graviora  reddat.  Cum  hoc  exercitium 
idoneum  habetur,  coelo  sereno,  mane  sumendum 
est ;  nam  equitatio  sub  sole  fervente,  minime 
aegro  proderit,  e  contra  nocebit.  Attentione  ad 
pulsum  post  equitationem  adhibita,  num  prode¬ 
rit,  necne,  et  quamdiu  continuanda,  penes  erit 
nos  judicare. 

Plerique  auctores  qui  de  Phthisi  scripserunt, 
utilitatem  navigandi  insignem  ad  hunc  morbum 
sanandum  commemorant ;  sed  prae  aliis  Doctor 
Gilchrist,  qui  exempla  quaedam  morbi,  ut  vi¬ 
detur,  vera  enarravit,  in  quibus  navigatio  sana¬ 
tionem  perfecit.  Commoda  ex  navigando  Phthi¬ 
sicis  praebita,  aliis  rebus  ab  aliis  auctoribus  tri¬ 
buta  fuerunt:  Imo,  Nauseae  et  vomitui,  et  ac¬ 
tioni  absorbentium  auctae  :  2do,  Ad  cutem  im¬ 
petui  fluidorum  jngenti  et  regulari  :  3tio,  Aeri 
marino  utpote  puriori ;  et  denique,  aegris  perpe¬ 
tuo  inhalantibus  particulas  balsamicas  et  resi- 

hosas  q Ilicum  aer  ex  nave  et  ornatu  ejus  onus¬ 
tus  est.  Quia  inter  navigandum  alvus  ad  obsti¬ 
pationem  proclivis,  huic  occurrere  debemus  ca- 
tharticis  lenioribus  saspe  exhibitis. 

Exercitatione  sub  divo  ex  conditione  coeli  ne¬ 
cessario  pendente,  pro  aliis  motus  generibus,  jac- 

* 

tationem  pensilem,  quae  etiam  parum  fatigat, 
sufficere  aliquibus  placuit.  Illam  Doctor  Car- 
MicHAEL  Smith  primum  summis  cum  laudibus 
introduxit,  et  exempla  quaedam  ab  ea  sanata 
memoravit.  Aliis  tamen  medicis  haec  non  tam 
feliciter  cessit,  et  Doctoris  Duncani  experien¬ 
tia,  parum  ei  fidendum,  bene  docet.  Verba 
ejus  sunt :  “  And  indeed  we  have  not  met  with 
any  one  case  in  which  any  material  benefit  arose 
from  its  employment.  With  some  patients,  the 
sickness  it  occasioned  was  so  distressing,  that 
they  could  not  be  prevailed  upon  to  give  it  a 
proper  trial ;  while,  with  others,  it  produced  no 
obvious  effect  whatever,  and  particularly  no 
change  in  the  state  of  the  pulse 

Commodo  percepto,  quod  Phthisico  diu  in 
domo  moranti  in  qua  ollae  fuerunt  pice  ardente 


*  Medical  Commentaries. 

plenae  accidit,  Doctor  Crichton  fumigationis 
per  picem  effectus,  et  cum  eventu  faustissimo, 
experiri  inductus  est.  In  exemplis  ipsis  tamen 
de  quibus  locutus  est,  levamen  expertum  pro 
tempore  solum,  recidiva  plerumque  facta,  per¬ 
stitit.  Dubium  quoque  subsit,  annon  haec  re¬ 
vera  Phthiseos  fuerunt  exempla,  quia  in  casibus 
morbi  quibusdam  in  hac  urbe  observatis,  in  qui¬ 
bus  fumigatio  per  picem  admota  fuit,  nihil  so- 
latii,  et  in  aliis  detrimentum  potius,  accessit. 
Hujus  tamen  experimenta  plura  institui  debente 
Tussi  et  hectica  plurimum  subactis,  remedium 
non  amplius  admovendum  esse  DoctorCRicHTON 
monet,  quippe  quod  tussim  siccam  infert,  et  quo 
minus  aera  communem  atmosphaericum  inspi¬ 
ret,  aegro  tunc  utilemj  impedit.  Pix  in  funibus 
navium  instruendis  adhibita  longe  praestat,  mo¬ 
dusque  simplicissimus  et  efficacissimus  est  con¬ 
clave  fumigandi,  imponendo  quod  picem  conti¬ 
net  vas  super  lampada,  cUra  adhibita  ut  tarde 
bulliat  atque  non  ardeat.  Ut  vas  indies  optime 
emungatur,  et  fumigatio  quaque  tertia  hora  re¬ 
petatur,  omnino  necessarium  est. 

In  nullo  morbo  prae  Phthisi  Pulmonali,  tan¬ 
tum  ex  regimine  diaetae  pendet.  Forma  morbi 

ineunte,  quae  constitutionibus  olim  robustis  ac¬ 
cidit,  quaeque  Pneumoniam  vel  Haemoptysin  pro 
causa  agnoscit,  victus  ex  lacte  et  vegetabilibus 
confectus  aegro  concedendus,  atque  diaeta  ex 
carne  prorsus  prohibenda.  Stadio  autem  morbi 
provecto,  cum  materia  purulenta  ejicitur,  febris¬ 
que  hectica  plene  formatur,  pauxillum  carnis 
tenuissimae  et  facillimae j  concoctu  concedatur. 
In  Phthisi  tamen  strumosa,  diaeta  tenuis  plerum¬ 
que  nocet,  et  victus  nutriens,  qualis  ventriculo 
insideat,  aegro  tunc  porrigendus,  modo  nec  pul¬ 
sus  celerior  fiat,  nec  cutis  calor  post  talem  ci¬ 
bum  adaugeatur.  Testaceorum  genera  diversa, 
ut  ostrea,  musculi,  et  astaci,  subinde  pro  varie¬ 
tate  sumantur. 

Lac  per  se  remedium  habetur  in  Phthisi  pre¬ 
ciarum.  Lac  tamen  bovinum,  ab  illis  quibus 
est  ventriculus  debilis,  interdum  difficile  conco¬ 
quitur,  atque  igitur  lac  asininum  pro  eo  sufficien¬ 
dum,  vel  multo  levius,  cremore  sublato,  reddi 
potest  bovinum ;  quod  copia  unius  vel  duorum 
octariorum  sumendum  est.  Lac  serosum  quippe 
quod,  propter  qualitates  acescentes,  refrigerans  et 
reficiens  sit,  ad  libitum  hauriri  potest.  Exempla 
quibus  lac  muliebre  Phthisi  laborantes  sanavit, 

tradita  fuerunt  *  ;  hoc  autem  copia  idonea  raro 
adipisci  potest,  atque  foeminae  ipsae,  aegro  sanato. 
Phthisi  crudeli  occubuisse  narrantur. 


*  Robinson  on  Consumption,  part  ii.  p.  148.  an.  1727. 

